Okawix:Okawix-doc.item0/sr-el

Prvi koraci s Okaviksom:

Kada pokrenete program po prvi put, primetićete traku s alatkama na vrhu prozora, ispod trake polje za pretragu a ispod polja za pretragu, s leve strane, okvir za upravljanje korpusom a s desne — glavni okvir. To vam omogućava da izaberete jezike sadržaja (poznate kao arhive ili korpus ) koje želite da preuzmete i čitate van mreže. Možete izabrati koliko god jezika želite.

Na primer, izaberite srpski pa kliknite na Izaberi jezike.

Prikazaće se spisak svih arhiva za navedeni jezik. Pored toga, nudimo vam mogućnost i da zatražite stvaranje arhive svog mrežnog mesta. Samo unesite adresu e-pošte i mrežnog mesta i kliknite na Zahtevaj.

Izaberite dugme Preuzmi za arhivu koju želite da čitate van mreže. Okaviks vam nudi da sačuvate arhivu na tvrdom disku.

Možete izabrati i da preuzmete arhivu sa ili bez slika.

Kliknite na Postavi. Izabrana arhiva će tada biti sačuvana i njena glavna strana će biti prikazana u glavnom okviru. U levom okviru će naziv arhive biti dodat na spisak arhiva koji su smešteni na disku.

Članci ove arhive se sada mogu čitati van mreže.